नयी दिल्ली। दिल्ली में लोगों के दिन की शुरूआत धुंध की काली चादर और कम रोशनी के बीच हुई। आज शहर में न्यूनतम तापमान 11 डिग्री सेल्सियस दर्ज किया गया। मौसम विभाग के अनुसार, कोहरे के साथ मिले धुएं और हवा नहीं चलने के कारण सूर्योदय के बावजूद शहर में रोशनी साफ नहीं थी। उन्होंने कहा कि न्यूनतम तापमान 11 डिग्री सेल्सियस दर्ज किया गया जो इस मौसम के सामान्य औसत से तीन डिग्री कम है। उन्होंने बताया कि अधिकतम तापमान 26.3 डिग्री सेल्सियस रहने की संभावना है। सुबह साढ़े आठ बजे सापेक्ष आद्रर्ता 86 प्रतिशत रही।